Λαογκάι

Τα Λαογκάι (κινέζικα: 劳改; πινγίν: Láogǎi, αγγλ. Laogai), συντομογραφία για Láodòng Gǎizào (劳动改造), είναι στρατόπεδα εργασίας, επονομαζόμενα και ως στρατόπεδα «αναμόρφωσης διά της εργασίας», τα οποία δημιουργήθηκαν το 1954 κατά τη διακυβέρνηση του  Μάο Τσετούνγκ στη Λαϊκή Δημοκρατία της Κίνας.

 Όρος 
Ως όρος σημαίνει "μεταρρύθμιση μέσω της εργασίας", δηλ. είναι ένα σύστημα ποινικής δικαιοσύνης που περιλαμβάνει τη χρήση ποινικής εργασίας και φυλακών τόσο στη Λαϊκή Δημοκρατία της Κίνας (ΛΔΚ) όσο και στη Βόρεια Κορέα (ΛΔΚ).https://cdn.www.spiegel.de/producing/wirtschaft/2019/china/media/media-43277.pdf 'Laogai Handbook' (2008), The Laogai Research Foundation

Ο όρος Láogǎi διαφέρει από τον όρο láojiào, ή την επανεκπαίδευση μέσω της εργασίας,  που υπήρξε το ήδη καταργημένο σύστημα διοικητικής κράτησης για άτομα που δεν ήταν εγκληματίες, αλλά διέπραξαν δευτερεύοντα αδικήματα, και είχε ως στόχο να «σωφρονίσει τους παραβάτες σε νόμιμους πολίτες». Και τα δύο συστήματα βασίστηκαν στην ποινική εργασία.

 Εξέλιξη των στρατοπέδων 
Το 1994 τα στρατόπεδα Λαογκάι μετονομάστηκαν σε «φυλακές». ().

Ωστόσο, το ποινικό δίκαιο της ΛΔΚ εξακολουθεί να ορίζει ότι οι κρατούμενοι που είναι σε θέση να εργαστούν «δέχονται εκπαίδευση και σωφρονισμό μέσω της εργασίας». Η δημοσίευση πληροφοριών σχετικά με το σύστημα φυλακών της Κίνας από το τηλεοπτικό κανάλι Al Jazeera  English οδήγησε στην απέλασή του από την ΛΔΚ,  στις 7 Μαΐου του 2012."Al Jazeera English to close China bureau"  Al Jazeera English May 8, 2012

 Επικρίσεις και καταγγελίες 
Αυτά τα στρατόπεδα αναμόρφωσης μέσω της εργασίας έχουν αποτελέσει αντικείμενο έντονων επικρίσεων και δημόσιων καταγγελιών. Κινήματα της κοινωνίας των πολιτών έχουν πιέσει τις κινεζικές Αρχές να δοκιμάσουν άλλες μορφές τιμωρίας, πιο ηπιότερες, και να καταργήσουν οριστικά τα Λαογκάι.https://www.tanea.gr/2012/09/10/world/zitoyn-tin-katargisi-twn-laogkai/

Ορισμένοι πρώην κρατούμενοι στα Λαογκάι -οι οποίοι τελικά απελευθερώθηκαν- έχουν δημόσια καταγγείλει πρακτικές βασανιστηρίων και ωμότητες που υπέστησαν.https://www.washingtonexaminer.com/weekly-standard/the-laogai-archipelago

Ο υπέρμαχος των ανθρωπίνων δικαιωμάτων, κινέζος Χάρι Γου, δημιουργός του Ιδρύματος Ερευνών Λαογκάι, διεξήγαγε χρόνια εκστρατεία κατά των στρατοπέδων αυτών, καθότι ο ίδιος υπήρξε πολιτικός κρατούμενος του Μαοϊκού καθεστώτος και έγκλειστος ο ίδιος.

 Θάνατοι 
Αυτό το σύστημα ποινικής εργασίας θεωρείται υπεύθυνο για το θάνατο πολλών χιλιάδων ανθρώπων, ο ακριβής αριθμός των οποίων δεν μπορεί να εκτιμηθεί επακριβώς.

 Διαβάστε επίσης 
 Human Rights Brief essay on laogai
  laogai.org
 Mission Laogai – A project to increase student awareness of political injustice and elicit a sense of activism about injustices that occur in Laogai prisons.
 "Slavery: A 21st Century Evil"  Al Jazeera English, 25-03-2012
 "Al Jazeera English to close China bureau" Al Jazeera English, 8-05-2012

 Παραπομπές 

Κατηγορία:Κίνα